ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-Е.03.02-132315/5-2017

20.03.2017.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1589/2016 (1833/2016 ), за набавку Лежајеви и кућишта лежајева за допрему угља и систем одшљакивања – ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:** У тачки 3. Техничка спецификација , подтачка 3.3. став 1 пише:

„Уз понуду обавезно приложити каталоге (у штампаном или електронском облику) произвођача понуђених лежајева/чаура на српском или енглеском језику за све предметне лежајеве/чауре на основу којих се може утврдити да карактеристике понуђеног производа у потпуности одговарају карактеристикама које је наручилац захтевао у техничкој спецификацији.“

У Обрасцу структуре цене (Образац 2.) , у колони другој „Назив трженог добра“  наведени су тражени лежаји , а у загради услов (СКФ , ФАГ или одговарајући).

Начин на који је дефинисана техничка спецификација је неразуман , зато што за последицу има давање предности и елиминацију појединих понуђача.

Зашто наручилац у дефинисању техничке спецификације користи метод који се користи у случајевима немогућности описивања предмета уговора ?

**ОДГОВОР 1:** Одговор ће бити дат кроз измене и допуне конкурсне документације.

**ПИТАЊЕ 2:**

Предмет уговора у овој јавној набавци су лежајеви и хилзне који се могу дефинисати у складу са чл. 70. и 71. Закона о јавним набавкама ( коришћењем  стандарда , техничких карактеристика и др.) , па је наручиоцима забрањено да у конкурсној документацији    користе робне знакове  појединих произвођача и др. којима се једним понуђачима даје предност , а другим елиминација .

Зашто наручилац није техничку спецификацију дефинисао помоћу светских , европских и др. стандарда и путем захтева-них техничких карактеристика лежаја кад је то могуће и кад се то ради у свим деловима ЈП „ЕПС“ ?

У неколико наврата понуђачи су подношењем захтева за заштиту права понуђача обарали пред Републичком комисијом овај нашин описивања лежаја . Зашто наручилац упорно форсира овај начин кад је он незаконит и пада пред Републичком комисијом ?

**ОДГОВОР 2:** Одговор ће бити дат кроз измене и допуне конкурсне документације.

**ПИТАЊЕ 3:**

Нису нам познате карактеристике лежаја са робним знаком СКФ и ФАГ . Пошто не знамо које карактеристике имају захтевани лежајеви са робним знаком СКФ и ФАГ , онемогућено је нама и другим понуђачима давање понуде у конкретној јавној набавци.

Ако је наручилац одабрао незаконит начин описивања лежаја у овој јавној набавци , односно описује техничку спецификацију  као СКФ , ФАГ или „одговарајући“ , зашто наручилац није прецизно описао које карактеристике мора да имају понуђени лежаји да би били „одговарајући „ ?

Молимо наручиоца да прецизно (егзактно) наведе које карактеристике требају да имају захтевани лежаји да би били „одговарајући“.

**ОДГОВОР 3:** Одговор ће бити дат кроз измене и допуне конкурсне документације

**ПИТАЊЕ 4:**

Зашто се у тачки 3. Техничка спецификација , подтачка 3.3. наручилац у доказивању техничке спецификације искјучиво опредељива за каталог произвођача који се у Закону о јавним набавкама нигде не спомиње , а не опредељива се на доказе из члана 71. Став 5.  Закона о јавним набавкама ( потврда , технички досије произвођача или извештај са тестирања спроведен од овлашћене организације) који су меродавнији од катало-га ?

Молимо наручиоца да у доказивању техничке спецификације омогући понуђачима доказе које дозвољава Закон о јавној набавци у чл. 71. Став 5..

**ОДГОВОР 4:** Законодавац је у члану 71. став 5. ЗЈН навео доказе који могу бити одговарајући за ову намену, а не доказе који се морају тражити.Наручилац остаје при својим захтевима из тачке 3.3. конкурсне документације. Наведени захтев наручиоца ни у чему не ограничава конкуренцију нити спречава понуђаче да поднесу своје понуде, посебно имајући у виду одредбе члана 71. став 3-5. ЗЈН.

Наведена појашњења сматрају се саставним делом конкурсне документације за предметну јавну набавку.